Document ID: 32000R2554

Komission asetus (EY) N:o 2554/2000,
annettu 20 päivänä marraskuuta 2000,
luvan antamisesta Intiasta peräisin olevien tekstiili- ja vaatetustuotteiden määrällisten rajoitusten siirroille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on muutettuna asetuksella (EY) N:o 2424/2000(2), ja erityisesti sen 7 artiklan,
sekä katsoo seuraavaa:
(1) Euroopan yhteisön ja Intian välisessä yhteisymmärryspöytäkirjassa(3) tekstiilituotteiden markkinoille pääsyä koskevista järjestelyistä, joka parafoitiin 31 päivänä joulukuuta 1994, määrätään myönteisen huomion antamisesta Intian tietyille pyynnöille "poikkeuksellisesta joustavuudesta".
(2) Intia on tehnyt tällaisen pyynnön 12 päivänä lokakuuta 2000.
(3) Intian pyytämät siirrot kuuluvat neuvoston asetuksen (ETY) N:o 3030/93 7 artiklassa tarkoitettujen ja liitteessä VIII säädettyjen joustavuussäännösten soveltamisalaan.
(4) Yhteisymmärryspöytäkirjan 2 kohdan mukaisesti Intia teki 16 päivänä lokakuuta 2000 ilmoituksen WTO:lle yhteisymmärryspöytäkirjassa sovittuja tariffinimikkeitä koskevien tullien sitomisesta.
(5) Lisäksi Intia muutti 16 päivänä lokakuuta tullejaan yhdenmukaistaakseen ne WTO:lle ilmoitettujen tullien kanssa.
(6) Sen vuoksi on asianmukaista myöntää jäljellä olevat poikkeukselliset joustot kiintiövuoden 2000 osalta.
(7) On suotavaa, että tämä asetus tulee voimaan seuraavana päivänä sen jälkeen, kun se on julkaistu, jotta toimijat voivat hyötyä siitä mahdollisimman pian.
(8) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklassa säädetyn tekstiilien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Intiasta peräisin olevien tekstiilituotteiden määrällisten rajoitusten siirroille annetaan lupa kiintiövuoden 2000 osalta tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 2000.

Labels: 3
18
1